title: دقيقة د السكات
text: الدقيقة ؤلا اللحضة د السكات هي واحد لعادة متبّعة ف بزاف د لبلدان، سيرتو ف لغرب، لي كاترشم ل لإحترام ؤلا لحداد على شي واحد ؤلا وحدين ماتو. ف هاد لمدة لحاضرين كيكونو ساكتين ؤ يقدرو يصلّيو ف خاطرهوم ؤلا يديرو لميديطاسيو. ف لعادة كيكونو الناس واقفين ؤ كيحنيو راسهوم و كيحيّدو الطربوش يلا كانو لابسينو. هاد لعادة تقدر تّمارس بشكل رسمي ف شي عيد وطني، بحال عيد التفكار Rememberance Day لي كيخلّد لمسالية ديال لحرب لعالمية اللولة، ؤ شي مرات ف السپور قبل لبدية ديال لماتشات.